 Labo engibamisele njengabantu Bami bakwazi ukuzinikela Kimi baphile ngokuzwana Nami. Bayigugu Kimi, bayakhazimula ngothando lwabo Kimi embusweni Wami. Phakathi kwabantu banamuhla, obani abafinyelela ezimweni ezinjalo? Ngubani okwaziyo ukufinyelela ezingeni ngokwezidingo Zami? Ingabe izidingo zenza kube nzima kumuntu? Ingabe ngenza ngamabomu ukuthi enze amaphutha? Nginozwelo kubo bonke abantu, ngibaphethe ngendlela ekhethekile. Noma kunjalo, lokhu kumayelana nabantu Bami baseShayina. Akukona ukuthi ngikubukela phansi, noma ngikubuka kahle, kodwa ukuthi ngiyenza futhi ngineqiniso kuwena. Abantu bahlangabezana nezimo ezikhinyabezayo kungenakuvinjelwa ezimpilweni zabo noma ngabe kumayelana nemindeni yabo noma umhlaba ngobubanzi. Kodwa ubunzima bakhe obuhlelwe yisandla sakhe? Umuntu akakwazi ukungazi. Unokuqonda okuthize ngokubukeka Kwami kwangaphandle, kodwa akanalo ulwazi ngesimo Sami; akazazi izithako zokudla akudlayo. Ubani okwazi ukuqondisisa inhliziyo Yami? Ubani ongakwazi ukuqonda ngeqiniso intando Yami? Uma ngiza emhlabeni, wembozwe ubumnyama kanti umuntu uhuqa ubuthongo. Ngihamba zonke izindawo, konke engikubonayo kudatshulilwe kwanikizela akubekezeleki ukukubuka. Kubukeka sengathi umuntu uzimisele nje ukuzijabulela, akanaso isifiso sokulandela izinto ezivela emhlabeni ongaphandle. Ngaphandle kokuba abantu bazi, ngihlola umhlaba wonke, kodwa angiboni ndawo lapho kunempilo khona. Kanjalo ngikhazimulisa ukukhanya nokushisa ngibheke umhlaba ukusuka ezulwini lesithathu. Noma ukukhanya kuwela phezu komhlaba nokushisa kusabalale kuwo, ukukhanya nokushisa kuphela okubukeka kuthokozile; akuvusi lutho kumuntu ozitika ngokunethezeka. Ngokubona lokhu, ngivele nginikeze abantu induku engiyilungisile. Uma induku iwa, ukukhanya nokushisa kuyahlakazeka kancane kancane umhlaba masinyane uphundleke ube mnyamangenxa yobumnyama, umuntu uthatha ithuba lokuqhubeka athokoze. Umuntu unokuqonda okuncane ngokufika kwenduku Yami, kodwa akenzi lutho, uyaqhubeka nokujabulela izibusiso zakhe emhlabeni. Okulandelayo, umlomo Wami umemezela ukujeziswa kwabo bonke abantu, nabantu bonke emhlabeni babethelwe esiphambanweni babhekiswe phansi. Uma ukujezisa Kwami kufika, umuntu umangaliswa umsindo wokuwa kwezintaba nomhlaba odabuka phakathi. Esevusiwe, uyashaqeka futhi uyesaba ufisa nokubaleka, kodwa sekungemuva kwendaba. Uma isijeziso Sami sehliswa, umbuso Wami wehlela emhlabeni, wonke amazwe aphihlizwe abe yizicucu, anyamalale angasabonwa engashiyi lutho ngemuva.Usuku nosuku, ngibuka umhlaba, usuku nosuku ngenza umsebenzi Wami omusha phakathi kwabantu. Kodwa abantu bonke basebenza ngokuzinikela futhi akekho onaka izinguquko zomsebenzi Wami noma obona isimo sezinto ngale kwazo. Kuba sengathi abantu baphila ezulwini nasemhlabeni omusha abazenzele wona, bengafuni nayinoma ngubani abaphazamise. Babandakanyeka bonke emsebenzini wokuzijabulisa, bayazibabaza uma benza imisebenzi yokunyakazisa imizimba. Ingabe ngempela ayikho indawo Yami enhliziyweni yomuntu? Ingabe ngempela ngiyehluleka ukuba uMbusi enhliziyweni yomuntu? Ingabe umoya womuntu umshiyile ngempela? Ubani owake wacabangisisa ngamazwi avela emlonyeni Wami? Ubani owake waqonda isifiso senhliziyo Yami? Ingabe inhliziyo yomuntu ngempela ithathekiswe ezinye izinto? Ziningi izikhathi engike ngakhala ngazo kumuntu, kodwa ukhona oke waba nozwelo? Ukhona oke waphila ngaphakathi kwabantu? Umuntu angaphila enyameni, kodwa akanabo ubuntu. Ingabe wazalelwa ezilwaneni? Noma wazalelwa ezulwini, ugcwele ubunkulunkulu? Ngivezela umuntu izidingo Zami, kodwa kuba sengathi akawaqondi amazwi Ami, kuba sengathi ngiyisilwane okungenakusondelwa kuso futhi angasazi. Sekukaningi ngiphoxwa umuntu, ziningi izikhathi ngithukutheliswa ukusebenza kwakhe okubi, kanti ziningi nezikhathi lapho ngiye ngezwiswa khona ubuhlungu ubuthakathaka bakhe. Kungani ngingavusi imizwa kamoya enhliziyweni yomuntu? Kungani ngingafaki intshisekelo yothando enhliziyweni yomuntu? Kungani umuntu engazimisele ukungiphatha njengothandiweyo kuye ngokwakhe? Ingabe inhliziyo yomuntu akuyona eyakhe? Ingabe kukhona okunye okuhlala emoyeni wakhe? Kungani umuntu elila engaphezi? Kungani enganamile? Kungani, uma enosizi, eziba ubukhona Bami? Ingabe ngiyamgwaza? Ngike ngamshiya ngamabomu?Emehlweni Ami, umuntu ungumbusi wazo zonke izinto. Angimnikanga igunya elincane, ngimvumela ukuba aphathe zonke izinto emhlabeniutshani phezu kwezintaba, izilwane emahlathini kanye nezinhlanzi emanzini. Kodwa kunokuba ajabule ngenxa yalokhu, umuntu uhlushwa yixhala. Impilo yakhe yonke ibe eyokuhlupheka, nokugijima, nenjabulo efakwe ezeni, futhi empilweni yakhe yonke akukho kuqamba nokudala okusha. Akekho ongakwazi ukuzikhipha kule mpilo eyize, akekho oke wathola impilo enenjongo, kanti akekho oke waphila impilo yeqiniso. Noma bonke abantu banamuhla bephila ngaphansi kokukhanya Kwami okukhazimulayo, abazi lutho ngempilo yasezulwini. Uma ngingenasihawu kumuntu futhi ngingamsindisi, kuzosho ukuthi kuyize ukuba khona kwabo bonke abantu, izimpilo zabo emhlabeni azinamsebenzi, futhi bazohamba ngeze, kungekho lutho abangazigqaja ngalo. Abantu beqembu ngalinye, isigaba somphakathi, isizwe, namabandla bonke bayabazi ubuze bomhlaba, bayangifuna bonke futhi balindele nokubuya Kwamikodwa ngubani onakho ukungazi uma sengifika? Ngenze zonke izinto, ngidale abantu, namuhla ngehlele kubona. Umuntu, noma kunjalo, uphindisela Kimi, abuyisele ngokuziphindisela Kimi. Ingabe umsebenzi engiwenza kumuntu awunanzuzo kuye? Ingabe ngempela angikwazi ukwanelisa umuntu? Kungani umuntu engilahla? Kungani umuntu ebanda futhi engenandaba Nami? Kungani umhlaba wembozwe yizidumbu? Ingabe ngempela lesi yisimo somhlaba engawudalela umuntu? Kungani nginikeze umuntu ingcebo engaka engelinganiswe, kodwa yena anginikeze izandla ezimbili ezingenalutho? Kungani umuntu engangithandi ngempela? Kungani engezi phambi Kwami? Ingabe wonke amazwi Ami abe yize? Ingabe amazwi Ami ashabalalise okokushisa emanzini? Kungani umuntu engafuni ukusebenzisana Nami? Ingabe ngempela ukufika kosuku Lwami yisikhathi sokufa komuntu? Ngingamshabalalisa ngempela umuntu ngesikhathi lapho umbuso Wami umiswa khona? Kungani, kuso sonke isikhathi secebo Lami lokuphatha, kungabanga khona okwazi ukubamba izinhloso Zami? Kungani, kunokulondoloza amazwi aphuma emlonyeni Wami, umuntu engenyanya futhi ewalahla? Angahluleli namunye, kodwa nje ngenza bonke abantu behlise umoya benze umsebenzi wokuzihlola bona ngokwabo.uNdasa 27, 1992Okwedlule:Izwi Lamashumi Amabili NaneOkulandelayo:Izwi Lamashumi Amabili NesithuphaImigomo yokusebenzisa Ubumfihlo contacemail protected 